पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. 1984 का कत्लेआम कौन सा कानूनी था जो दिल्ली सरकार को स्मारक गैरकानूनी लग रहा है? गुरुद्वारा रकाबगंज में दिल्ली कत्लेआम की याद में बनाए जा रहे स्मारक पर एनडीएमसी के नोटिस में पूछे गए सवाल का अकाली दल के प्रधान सुखबीर बादल ने कुछ यूं उत्तर दिया। उन्होंने कहा, '29 साल बाद भी हजारों सिखों के कातिल खुलेआम घूम रहे हैं। वहां कानून कुछ नहीं कह रहा लेकिन स्मारक बनाने पर कानून याद आ रहा है। यह स्मारक केवल अपने पूर्वजों का याद करने का स्थल होगा।
परमजीत सिंह सरना द्वारा हाईकोर्ट में दायर याचिका पर सुखबीर फिर उसी अंदाज में भड़के। उन्होंने कहा, कौम में कोई न कोई गद्दार होता है और वह कामों में अड़चन डालता रहता है। सरना कुछ ऐसा ही कर रहे हैं।Ó सुखबीर बादल ने कहा कि दुनिया में कहीं ऐसी मिसाल नहीं मिलती कि हजारों लोग मार दिए गए हों लेकिन उनके कातिलों को सजा न मिली हो। यह केवल और केवल 1984 के कत्लेआम में हुआ है। बच्चा-बच्चा जानता है कि जगदीश टाइटलर, सज्जन कुमार और एचकेएल भगत इसमें शामिल हैं। उनके पीछे कांग्रेस का हाथ था लेकिन उन पर कार्रवाई करने की बजाए, कांग्रेस उन्हें बचाने का प्रयास कर रही है।
सुखबीर ने कहा, 'यह राजनीतिक नहीं बल्कि भावनाओं का मसला है। पीडि़तों को बेशक इंसाफ नहीं मिला लेकिन हम उन्हें स्मारक बनाकर याद तो कर सकते हैं।Ó
सुखबीर बादल ने कहा कि स्मारक के लिए डिजाइन तैयार हो रहा है। इसके तैयार होते ही स्मारक एक साल में बना दिया जाएगा। उन्होंने कई नेताओं की गैरमौजूदगी के सवाल पर कहा, 'यह कार्यक्रम भीड़ इकट्ठी करने के लिए नहीं था। हमारी भावनाओं से जुड़ा हुआ मामला है।Ó
एसजीपीसी प्रधान अवतार सिंह मक्कड़ ने कहा, 'स्मारक के निर्माण के लिए दिल्ली गुरुद्वारा प्रबंधक कमेटी को जिस प्रकार की सहायता चाहिए होगी वह दी जाएगी। उन्होंने स्मारक बनाने के फैसले को सही करार दिया।
शिलान्यास से पहले अरदास की गई। इस अवस पर तख्त श्री अकाल तख्त ज्ञानी गुरबचन सिंह, तख्त श्री केसगढ़ साहिब ज्ञानी त्रिलोचन सिंह, तख्त श्री दमदमा साहिब के बलवंत सिंह नंदगढ़ के जत्थेदारों के अलावा संत बाबा बचन सिंह कारसेवा वाले और महंत अमृतपाल सिंह टिकाणा भाई जगता जी उपस्थित थे।
सुरक्षा के पुख्ता इंतजाम : विवादों के मद्देनजर ऐसा लग रहा था कि यहां काफी विवाद होगा। किसी अप्रिय घटना से बचने के लिए सुरक्षा के पुख्ता इंतजाम किए गए थे। प्रशासन ने काफी तादाद में पुलिसकर्मियों को तैनात किया था। वहीं, डीएसजीएमसी ने भी अपनी टास्क फोर्स के जवानों को तैयार कर रखा था। यहां केवल मीडियाकर्मियों, बड़े नेताओं को ही आने की अनुमति थी। बड़े नेताओं के साथ आने वाले लोगों की टास्क फोर्स के साथ कई बार झड़प भी हुई।
मुख्यमंत्री बादल नहीं आए : मुख्यमंत्री परकाश सिंह बादल को भी समारोह में आना था लेकिन वह नहीं आए। वहीं, भाजपा के राष्ट्रीय अध्यक्ष राजनाथ सिंह भी काफी लेट आए। वृंदा करात गैरहाजिर रहीं। डिप्टी सीएम सुखबीर सिंह बादल के अलावा सुखदेव सिंह ढींढसा, नरेश गुजराल, बलवंत सिंह रामूवालिया, हरसिमरत कौर बादल, दिल्ली भाजपा के प्रधान विजय गोयल सहित कई गणमान्य लोग उपस्थित रहे।
तय समय से पहले शिलान्यास : दो दिन पहले तक शिलान्यास संबंधी जो विज्ञापन दिए जा रहे थे उसमें ११ बजे का उल्लेख था। लेकिन जब परमजीत सिंह सरना के हाईकोर्ट में याचिका दायर करने के मद्देनजर शिलान्यास कार्यक्रम १० बजे कर दिया गया। इसके पीछे की रणनीति यह रही कि कोर्ट का आदेश आने से पहले शिलान्यास हो जाए। डीएसजीएमसी के प्रधान मनजीत सिंह जीके ने कहा, 'लोग चाहे जितनी भी बाधाएं डाले लेकिन स्मारक यहीं बनेगा। उन्होंने कहा कि शिलान्यास समारोह भी तय समय में ही किया गया है।
1 साल में तैयार होगा स्मारक
शिलान्यास के बाद सुखबीर बादल ने दावा किया कि शहीदी स्मारक एक साल में तैयार हो जाएगा। उन्होंने कहा कि आने वाली पीढिय़ां अपने पूर्वजों के साथ कांग्रेस द्वारा किए गए जुल्मों को सदा याद रखेगी। दिल्ली सिख गुरुद्वारा प्रबंधक कमेटी की ओर से बनाए जाने वाला यह स्मारक उस समय विवादों में घिर गया जब नई दिल्ली नगर निगम ने इसके लिए मंजूरी न लेने के लिए नोटिस जारी कर दिया। सुखबीर ने कहा, 'यह राजनीतिक नहीं बल्कि भावनाओं का मसला है। पीडि़तों को बेशक इंसाफ नहीं मिला लेकिन हम स्मारक बनाकर उन्हें याद तो कर सकते हैं।Ó
सरना को हाईकोर्ट का झटका
नई दिल्लीत्नस्मारक का शिलान्यास रुकवाने के लिए हाईकोर्ट पहुंचे परमजीत सिंह सरना को तगड़ा झटका लगा है। हाईकोर्ट ने सरना की याचिका को निरस्त कर स्टे देने से इनकार कर दिया। कोर्ट ने कहा कि इस मामले में संबंधित एजेंसी एनडीएमसी काम कर रही है इसलिए उन्हें चिंता करने की आवश्यकता नहीं है।
एनडीएमसी की इजाजत के बगैर निर्माण पर कोर्ट द्वारा रोक के बाद भी गुरुद्वारा परिसर में शिलान्यास के लिए डीएसजीपीसी पर अवमानना के मामले को भी कोर्ट ने सुनने से भी मना कर दिया।
बादल भले ही इस मुद्दे को राजनीतिक नहीं इमोशनल बता रहे हों लेकिन विधानसभा चुनाव के ऐन मौके पर स्मारक का शिलान्यास और इसमें भाजपा नेताओं को बुलाने के पीछे सिख वोटरों को अकाली-भाजपा उम्मीदवारों के पक्ष में करने की राजनीति साफ दिखाई दे रही है।
दिल्ली का सिख यदि भाजपा के पक्ष में रहता है तो इसका सीधा नुकसान कांग्रेस को होगा। स्मारक का एनडीएमसी और सरना ने विरोध कर सिखों के जले पर नमक और छिड़क दिया है।
शहीदी स्मारक का शिलान्यास
गुरुद्वारा श्री रकाबगंज में लक्खी शाह वणजारा हॉल के बाहर 1984 के दंगों में मारे गए सिखों की याद में स्मारक का शिलान्यास बुधवार को हुआ। गुरु अर्जन देव जी के शहीदी दिवस पर तीन तख्त साहिब के जत्थेदारों और दो संतों ने शिलान्यास किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn